sane-dc240(5)

NUME
sane-dc240 - controlor SANE pentru camera digitală Kodak DC240

DESCRIERE
Biblioteca sane-dc240 implementează un controlor SANE (Scanner Access Now Easy) care oferă acces la camera Kodak DC240. ACESTA ESTE UN COD EXTREM DE ALFA! UTILIZAȚI PE PROPRIUL RISC!!!

NUME DE DISPOZITIVE
Versiunea actuală a controlorului permite conectarea unei singure camere. Numele dispozitivului este întotdeauna "0".

CONFIGURARE
Conținutul fișierului dc240.conf specifică portul serial și viteza de transmisie care trebuie utilizate. Viteza baud specifică viteza maximă care trebuie utilizată în timpul descărcării imaginilor (camera este inițializată întotdeauna folosind 9600 baud, apoi trece la o viteză mai mare). Pe un Pentium de 450 MHz, de obicei nu am probleme cu descărcarea la 115200 baud, deși camera trebuie uneori să retrimită pachete din cauza caracterelor pierdute. Rezultatele sunt mai bune atunci când „fanionul interrupt-unmask” este stabilit în controlorul IDE la (hdparm -u1). Vitezele de baud suportate sunt: 9600, 19200, 38400, 57600 și 115200.

Linia dumpinquiry determină afișarea unor informații despre cameră.

cmdrespause specifică numărul de 𝜇sec (1.000.000 de sutimi de secundă) care trebuie așteptat între scrierea comenzii și citirea rezultatului. 125000 pare a fi cel mai mic nivel la care am putut ajunge în mod fiabil.

breakpause specifică numărul de usec (1.000.000 de sutimi de secundă) între trimiterea pauzei „back to default” și trimiterea comenzilor.

Liniile goale și liniile care încep cu un semn „hash” (#) sunt ignorate. Un exemplu de fișier de configurare este prezentat mai jos:

    port=/dev/ttyS0
    # acesta este un comentariu
    baud=115200
    „dumpinquiry”
    cmdrespause=125000
    breakpause=1000000

FIȘIERE

/etc/sane.d/dc240.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-dc240.a
    Biblioteca statică care implementează acest controlor.

/usr/lib/sane/libsane-dc240.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. În sistemele *NIX, directoarele sunt separate prin două puncte („:”), în OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul de separare a directoarelor, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_DC240
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. O valoare de 128 solicită o ieșire de depanare extrem de abundentă; nivelurile mai mici reduc volumul de informații..

CONSULTAȚI ȘI
sane(7)

AUTOR
Peter S. Fales

Acest controlor împrumută mult din controlorul sane-dc210(5) al lui Brian J. Murrell, care se bazează oarecum pe controlorul sane-dc25(5) al lui Peter Fales.

Pagina de manual a fost copiată în mare parte din pagina de manual sane-dc210(5).

ERORI
Limitarea majoră pe care o cunosc este dată de faptul că controlorul presupune că directorul din cameră este 100dc240. Odată ce camera a făcut mai mult de 9999 fotografii, directorul va crește la 101dc240. Nu numai că ar trebui să verificăm dacă există un director suplimentar, dar imaginile pot fi găsite în mai multe directoare.

Comentariile, sugestiile și întrebările mai generale despre interfețe sau SANE ar trebui să se adreseze listei de discuții SANE Developers (a se vedea http://www.sane-project.org/mailing-lists.html pentru detalii). Trebuie să fiți abonat la listă, în caz contrar mesajul dvs. nu va fi trimis abonaților.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.